ກອງປະຊຸມການປະເມີນ
ການຈັດຕັ້ງປະຕິບັດຂໍ້ແຂ່ງຂັນ 4 ບຸກ ຂອງໜ່ວຍຊາວໜຸ່ມພະແນກ ປທສແຂວງ ບໍ່ແກ້ວ
ວັນທີ 4 ຕຸລາ 2018, ເວລາ 13:00 ນາທີ ທີ່ຫ້ອງປະຊຸມ ພະແນກ ປທສ ແຂວງ, ໄດ້ຈັດ ກອງປະຊຸມ ການປະເມີນການຈັດຕັ້ງປະຕິບັດຂໍ້ແຂ່ງຂັນ 4 ບຸກ ຂອງໜ່ວຍຊາວໜຸ່ມ ພະແນກໄປສະນີ, ໂທລະຄົມະນາຄົມ ແລະ ການສືີ່ສານ ແຂວງບໍ່ແກ້ວ, ສະໄໝທີ II, ຄັ້ງທີ 3, ພິທີໄດ້ຮັບກຽດ ເປັນປະທານຮ່ວມ ຂອງທ່ານ ວິລັດ ພົງສະຫວັດ ກໍາມະການໜ່ວຍພັກ ຮອງຫົວໜ້າພະແນກ ປທສ ແຂວງ, ທ່ານ ສົມສັກ ມະຫາພົນ ຮອງເລຂາຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວແຂວງ, ທ່ານ ອຸນເມືອງ ພົມປັນຍາ ເລຂາໜ່ວຍຊາວໜຸ່ມພະແນກ ປທສ ແຂວງ, ມີບັນດາແຂກຖືກເຊີນຈາກຊາວໜຸ່ມແຂວງ, ມີບັນດາສະມາຊິກຊາວໜຸ່ມພາຍໃນໜ່ວຍເຂົ້າຮ່ວມທັງໝົດ 19 ທ່ານ, ຍິງ 10ທ່ານ.
ພະແນກ ປທສ ແຂວງບໍ່ແກ້ວ
ຈັດກອງປະຊຸມ ຕີລາຄາ ປະເມີນຜົນງານ ຂອງພະນັກງານ-ລັດຖະກອນ ປະຈໍາປີ 2018
ວັນທີ 7 ກັນຍາ 2018 ພະແນກ ໄປສະນີ, ໂທລະຄົມມະນາຄົມ ແລະ ການສື່ສານ ແຂວງບໍ່ແກ້ວ ໄດ້ຈັດກອງປະຊຸມ ຕີລາຄາປະເມີນຜົນງານ ການຈັດຕັ້ງປະຕິບັດວຽກງານ ຂອງພະນັກງານ-ລັດຖະກອນ ປະຈໍາສົກປີ 2018, ໂດຍການເປັນປະທານຂອງ ທ່ານ ບຸນທອງ ແສງສີກອງ ກໍາມະການພັກແຂວງ ຫົວໜ້າພະແນກ ປທສ ແຂວງ, ມີບັນດາຮອງຫົວໜ້າພະແນກ, ແຂກຮັບເຊີນຈາກພາກສ່ວນທີ່ກ່ຽວຂ້ອງ, ຫົວໜ້າຂະແໜງ, ຮອງຂະແໜງ, ພະນັກງານ-ລັດຖະກອນເຂົ້າຮ່ວມ.
ພິທີປິດຝຶກອົບຮົມໄອຊີທີ ຊຸດທີ I
ຂອງສູນຝຶກອົບຮົມໄອຊີທີ ( ພະແນກ ປທສ ແຂວງ ບໍ່ແກ້ວ )
ວັນທີ 16 ສິງຫາ 2018 ທີ່ຜ່ານມານີ້, ສູນຝຶກອົບຮົມໄອຊີທີ ( ພະແນກ ປທສ ແຂວງ ບໍ່ແກ້ວ ) ໄດ້ເປີດພິທີ ປິດຊຸດຝຶກອົບຮົມໄອຊີທີ ຊຸດທີ່ I, ໂດຍໃຫ້ກຽດເປັນປະທານຂອງທ່ານ ບຸນທອງ ແສງສີກອງ ກໍາມະການພັກແຂວງ ຫົວໜ້າພະແນກໄປສະນີ, ໂທລະຄົມມະນາຄົມ ແລະ ການສື່ສານແຂວງ ບໍ່ແກ້ວ, ມີຄະນະພະແນກ, ຕ່າງໜ້າຂະແໜງ, ວິທະຍາກອນ ແລະ ສໍາມະນາກອນ ເຂົ້າຮ່ວມ.
ຮາກຖານສະຫະພັນແມ່ຍິງ ພະແນກ ປທສ ແຂວງບໍ່ແກ້ວ
ຈັດຕັ້ງການສະເຫຼີມສະຫຼອງວັນສ້າງຕັ້ງອົງການຈັດຕັ້ງແມ່ຍິງລາວຄົບຮອບ 63 ປີ
ເພື່ອເປັນການທົບທວນຫວນຄືນປະຫວັດມູນເຊື້ອການກກໍາເນີດ, ການເຕີບໃຫຍ່ຂະຫຍາຍຕົວ ຂອງອົງການຈັດຕັ້ງສະຫະພັນແມ່ຍິງລາວ ທີ່ໄດ້ອຸທິດຕົນເພື່ອພາລະກິດປົດປ່ອຍຊາດ, ປົກປັກຮັກສາ ແລະ ສ້າງສາພັດທະນາປະເທດຊາດ ກໍ່ຄືພາລະກິດພັດທະນາ ແມ່ຍິງຕະຫຼອດໄລຍະ 63 ປີທີ່ຜ່ານມາ ( 20 ກໍລະກົດ 1955 – 20 ກໍລະກົດ 2018 ) ໃນວັນທີ 19 ກໍລະກົດ 2018 ທີ່ຜ່ານມານີ້ ຮາກຖານສະຫະພັນແມ່ຍິງ ພະແນກໄປສະນີ, ໂທລະຄົມມະນາຄົມ ແລະ ການສື່ສານ ແຂວງບໍ່ແກ້ວ ໄດ້ຈັດຕັ້ງການສະເຫຼີມສະຫຼອງ ວັນສ້າງຕັ້ງອົງການຈັດຕັ້ງແມ່ຍິງລາວຄົບຮອບ 63 ປີ, ໂດຍໃຫ້ກຽດເປັນປະທານຮ່ວມ ຂອງທ່ານ ສູນທອນ ມະນີສອນ ຄະນະພັກຮາກຖານພະແນກ ປທສ ແຂວງ ອໍານວຍການ ລັດວິສາຫະຫິດ ລາວໂທລະຄົມສາຂາແຂວງ ແລະ ທ່ານ ນ ບົວຫອມ ຈອມສະຫວັນ ປະທານສະຫະພັນແມ່ຍິງ ພະແນກ ປທສ ແຂວງ, ມີຄະນະພັກ, ຄະນະພະແນກ ປທສ ແຂວງ, ອໍານວຍການບໍລິສັດໄປສະນີ, ໂທລະຄົມມະນາຄົມ ສາຂາແຂວງ, ມີຕ່າງໜ້າໜ່ວຍກໍາມະບານ, ໜ່ວຍຊາວໜຸ່ມ, ສະມາຊິກແມ່ຍິງພາຍໃນຮາກຖານເຂົ້າຮ່ວມ.